આ ઉપરાંત તુર્કી સરકારનું વલણ ઇસ્લામ તરફી રહ્યું છે અને ધર્મ નિરપેક્ષ કાયદાના સ્થાને ઇસ્લામિક નિયમો લાગુ પાડવાની કોશિશ કરી છે. આ ઉપરાંત અમેરિકા સાથે પણ તુર્કીના સંબંધો વણસી રહ્યા છે અને પ્રમુખ તઇપને પણ લશ્કર સાથે સંબંધો વણસી ગયા છે. તઇપ સત્તા પર આવ્યા બાદ બંધારણમાં પણ ફેરફાર કરવાનું દબાણ ચોમેરથી થઇ રહ્યું હતું અને આમ આ બધા કારણો ભેગા થવાથી તાજેતરમાં તુર્કીમાં લશ્કરનાં એક જૂથે બળવો પોકારીને સત્તા પલટો કરવાની કોશિશ કરતાં તુર્કીનું પાટનગર અંકારા અને ઈસ્તંબુલ ટેન્ક અને ફાયરિંગ તેમજ બોમ્બ બ્લાસ્ટના અવાજોથી ધણધણી ઊઠ્યાં હતાં તેમજ ચોમેરથી બ્લાસ્ટ, હવાઈ હુમલા, ગન ફાયરના અવાજો સંભળાઈ રહ્યા હતા.